钦定古今图书集成/明伦汇编/氏族典/第272卷 > 王善
## 钦定古今图书集成/明伦汇编/氏族典/第272卷 > 王善

按《元史王善传》：“善字子善，真定槁城人。父增，监本县

时武仙镇真定，阴蓄异志，忌善威名，密令知府李济、
府判郭安图之。善觉，诛济，安遂率众来归，授同知中
山府事。是年冬，以兵三百攻武仙，仙走获鹿，委其佐”
段琛城守，复战拔之，军势大振，自中山以南，降州郡
四十二。庚辰，迁中山、真定等路招讨使，寻加右副元
帅、骠骑大将军，屯槁城。癸未，进金吾卫大将军、左副
元帅。仙穷迫请降，善奏：“仙狼子野心，终必反复。”未几，
仙果叛，率众来攻，善出战却之，其部曲多来降。丙申，
兼河北西路兵马副都总管。辛丑，授知中山府事。癸
卯，卒，赠司徒，追封冀国公，谥“武靖。”